**Sajószentpéter Városi Önkormányzat**

**Adatkezelési tájékoztató a közterületi térfigyelő kamerarendszer üzemeltetéséről**

Sajószentpéter Városi Önkormányzat közterületi térfigyelő kamerarendszert üzemeltet. A rendszer kialakítása és működtetése a hatályos jogszabályok, különösen az információs önrendelkezési jogról és az információszabadságról szóló 2011. évi CXII. törvény (Infotv.), valamint, a közterület-felügyeletről szóló 1999. évi LXIII. törvény (Ktftv.) továbbá a természetes személyeknek a személyes adatok kezelése tekintetében történő védelméről és az ilyen adatok szabad áramlásáról szóló, 2016/679 (EU) számú európai parlamenti és tanácsi rendelet (GDPR) rendelkezései alapján történik.

## ADATKEZELŐ NEVE:

Sajószentpéter Városi Önkormányzat

Sajószentpéteri Polgármesteri Hivatal – Igazgatási Osztály, közterület-felügyelő

## Adatkezelő elérhetősége:

Szervezet székhelye és levelezési címe: 3770 Sajószentpéter, Kálvin tér 4.

Szervezet vezető tisztségviselője: Dr. Faragó Péter polgármester

E-mail: titkarsag@sajoszentpeter.hu

Tel.: + 36 (48) 521-037

## Adatvédelmi tisztviselő neve és elérhetősége:

Adatvédelmi tisztviselő neve: Sipos Győző

Adatvédelmi tisztviselő elérhetősége: adatvedelem@sajoszentpeter.hu

## Adatkezelés célja és jogalapja:

Az Adatkezelő jogos érdeke, hogy a város közbiztonságának növelése, a közterület általános rendjének biztosítása, a Térfigyelő rendszer által lefedett területen található vagyon megóvása, felügyelete, a közterület-felügyelet tevékenységének, a rendőrség bűnüldöző munkájának segítése, a két szervezet közötti együttműködés erősítése, a lakosság, a településen dolgozók, a településre látogatók biztonságérzetének növelése, a jogsértések visszaszorítása érdekében térfigyelő kamerarendszert üzemeltessen.

A Ktftv. 7. § (2) bekezdése szerint: A felügyelő az intézkedésével érintett személyről, az intézkedése vagy az eljárása szempontjából lényeges környezetről és körülményről, tárgyról képfelvételt, hangfelvételt, kép- és hangfelvételt (a továbbiakban együtt: felvétel) készíthet.

A Ktftv. 7. § (3) bekezdése előírja: A felügyelet közterületen, közbiztonsági, illetve bűnmegelőzési célból, bárki számára nyilvánvalóan észlelhető módon képfelvevőt helyezhet el, és felvételt készíthet. A képfelvevő elhelyezéséről, valamint a képfelvevővel megfigyelt közterület kijelöléséről a képviselő- testület dönt.

## Érintettek kategóriái:

A közterületi kamerák látószögébe eső, a területre az előzetes figyelemfelhívás megismerését követően a területre belépő, ezáltal az adatkezelést tudomásul vevő és ahhoz önkéntes hozzájárulását adó személyekről (képmás, arcmás minősül személyes adatnak) készülhetnek képfelvételek.

## Személyes adatok kategóriái:

A területre belépő személy képmása, arcmása.

## Címzettek kategóriái:

A felügyelő a feladatkörébe tartozó eljárást a felvétel rögzítésétől számított két munkanapon belül köteles megindítani, vagy kezdeményezni az eljárásra jogosult szervnél vagy hatóságnál a hatáskörébe tartozó eljárás megindítását. Ha a felügyelő kezdeményezésére az eljárásra jogosult szerv vagy hatóság az eljárását megindította, és erről a felügyelőt a meghatározott határidőn belül tájékoztatta, sor kerülhet a hatóság részére a rögzített adatok továbbítására. A felügyelő a rögzített felvételt az eljárásra jogosult szerv vagy hatóság részére történő továbbításáig kezelheti azzal, hogy az adatkezelés időtartama nem haladhatja meg a harminc napot.

## Harmadik országba történő adattovábbítás:

Nem történik adattovábbítás harmadik országba.

## Törlésre előirányzott határidők:

A felügyelet a rögzített felvételt, a rögzítést követő nyolc nap elteltével törli.

Ha a felügyelő kezdeményezésére az eljárásra jogosult szerv vagy hatóság az eljárását megindította, és erről a felügyelőt a törlésre előirányzott 8 napos határidőn belül tájékoztatta, a felügyelő a rögzített felvételt az eljárásra jogosult szerv vagy hatóság részére történő továbbításáig kezelheti azzal, hogy az adatkezelés időtartama nem haladhatja meg a harminc napot.

Akinek jogát vagy jogos érdekét a felvétellel rögzített esemény, cselekmény vagy intézkedés érinti, a Ktftv. 7. § (6) bekezdésében meghatározott célból kérheti, hogy a felvételt a felügyelet annak továbbításáig, de legfeljebb a kérelem benyújtását követő harminc napig ne törölje.

Ha a rögzített felvételt a felügyelő az eljárásra jogosult szerv, hatóság megkeresésére vagy a felvételen szereplő személy kérelmére továbbította, a felvételt a továbbítással egyidejűleg törölni kell.

## Adatkezelési elvek és jogok

A megfigyelést végző személyek a kamerákat kizárólag a jogsértő cselekmények kiszűrésére, rögzítésére, illetve az azok megszüntetéséhez szükséges intézkedések kezdeményezésére használhatják, ezért fegyelmi felelősséggel tartoznak.

Az Önkormányzat a Ktftv. 7.§ (4) bekezdésében foglalt tájékoztatási kötelezettségének eleget téve, honlapján közzé teszi a kamerák elhelyezési helyét és a megfigyelt közterületet.

A Ktftv. 7. § (2) és (3) bekezdésben foglaltak alapján készített felvétel a rögzítés helyszínén

a) elkövetett bűncselekmény vagy szabálysértés miatt indult eljárásban,

b) elkövetett jogsértés miatt indított közigazgatási hatósági eljárásban,

c) végzett felügyelői intézkedés jogszerűségének megállapítására irányuló közigazgatási hatósági eljárásban, továbbá

d) a felvételen szereplő személy által, jogainak gyakorlása érdekében indított eljárásban használható fel.

Az Igazgatási Osztály, közterület-felügyelő a rögzített adatokat a GDPR Rendelet II. fejezetében meghatározott elvek érvényesítése mellett kezeli, továbbá biztosítja az Érintetti jogokat a III. fejezet szerint.

A közterület-felügyelő a felvétel kezelése során megteszi az ahhoz szükséges szervezési, technikai és egyéb adatbiztonsági intézkedéseket, hogy az érintett személy személyes adatait, így különösen magántitkait és magánéletének körülményeit illetéktelen személy tudomására jutásától megóvja. A felügyelet biztosítja továbbá, hogy a felvételen szereplő személy – a felvétel törlésének időpontjáig – megtekinthesse a róla készült felvételt.

Ha a felvételen szereplő személy jogainak érvényesítésére eljárást indított, részére az adatkezelési határidőn belül benyújtott kérelemre a felvételt továbbítani kell, illetve az Érintett élhet az adatkezelés korlátozásához (zárolásához) való jogával. A hivatal mérlegelheti a felvétel közvetlen továbbításának biztosítását, ha az más személy személyiségi jogát sérti.

Az Adatkezelő teljes Adatvédelmi és Adatbiztonsági Szabályzata, valamint Térfigyelő kamerarendszer üzemeltetési szabályzata a honlapon megtekinthető.

## Technikai és szervezési intézkedések leírása:

Az Önkormányzat a kezelt személyes adatok megfelelő szintű biztonságának biztosítása érdekében az érintettek alapvető jogainak érvényesülését az adatkezelés által fenyegető kockázatok mértékéhez igazodó műszaki és szervezési intézkedéseket tesz.

Az adatok hozzáférése, a képfelvételek megtekintése csak a feljogosított személyek számára lehetséges, akiknek kötelezettségeik teljesítése érdekében szükséges és a jogsértő cselekmény megelőzése vagy megszakítása érdekében mellőzhetetlen. A felvételek tárolása zárt helyiségben történik. A kamerák képének megfigyelését és a felvételek kezelését, valamint továbbítását kizárólag a közterület-felügyelő végezheti.

## Jogorvoslat

* 1. **Információ, panasz**

Amennyiben az érintett úgy véli, hogy személyes adatainak kezeléséhez fűződő jogai sérültek, tájékoztatásért és jogainak gyakorlásáért a Sajószentpéteri Polgármesteri Hivatal adatvédelmi tisztviselőjéhez fordulhat.

* 1. **Panasz ügyintézés a Hatóságnál**

Jogorvoslat érdekében a Nemzeti Adatvédelmi és Információszabadság Hatósághoz lehet panaszt benyújtani.

A Hatóság elérhetősége:

Nemzeti Adatvédelmi és Információszabadság Hatóság (1530 Budapest, Pf.:5. , 1125 Budapest, Szilágyi Erzsébet fasor 22/c., +36(1) 391-1400,+36(1) 391-1410, ugyfelszolgalat@naih.hu, http://naih.hu)

* 1. **Bíróság**

Az érintettnek lehetősége van adatainak védelme érdekében bírósághoz fordulni, amely az ügyben soron kívül jár el. Ebben az esetben szabadon eldöntheti, hogy a lakóhelye (állandó lakcím) vagy a tartózkodási helye (ideiglenes lakcím) szerinti törvényszéknél (http://birosag.hu/torvenyszekek) nyújtja-e be keresetét. A lakóhelye vagy tartózkodási helye szerinti törvényszéket megkeresheti a http://birosag.hu/ugyfelkapcsolati-portal/birosag-kereso oldalon.

**Sajószentpéter kihelyezett közterületi kamerák**

|  |  |  |  |
| --- | --- | --- | --- |
| **Sorszám** | **Kamera helye** | **Megfigyelt közterület** | **Kamerák száma** |
| 1. | 3770 Sajószentpéter, Semmelweis utca 4. és1709/55 hrsz-ú közterületi park | 3770 Sajószentpéter, 1709/55 hrsz-ú közterületi park | 4 db |
|  |  |  |  |